turjo4nis/wikipedia-bn-dump-20250701 huggingface dataset:
দুসরা

দুসরা হল ক্রিকেট খেলায় অফ স্পিন বোলারের করা একটি বিশেষ ধরনের বল। দুসরা অফ ব্রেকের (অফ স্পিনারের সাধারণ বল) বিপরীত দিকে স্পিন করে, এবং ব্যাটসম্যান বিভ্রান্ত হয়ে খারাপ শট খেলে।

হিন্দুস্তানি ভাষায় দুসরা অর্থ 'দোসরা' বা 'দ্বিতীয়"।

এই বোলিংয়ের ধরনটি আবিষ্কার করেছিলেন পাকিস্তানি ক্রিকেটার সাকলাইন মুশতাক। আন্তর্জাতিক ক্রিকেটে বিভিন্ন বোলার দুসরার যথেষ্ট ব্যবহার করেছেন। ব্যবহারকারীদের মধ্যে রয়েছেন শ্রীলঙ্কার খেলোয়াড় মুত্তিয়া মুরালিধরন, ভারতীয় হরভজন সিং, এবং দক্ষিণ আফ্রিকার যোহান বোথা ইত্যাদিরা। অন্যান্য পাকিস্তানি যাঁরা এটি ব্যবহার করেন তাঁদের মধ্যে আছেন শোয়েব মালিক এবং সাঈদ আজমল। যোহান বোথা এবং শেন শিলিংফোর্ডের মতো বেশিরভাগ অনেক বোলারকেই দুসরা বল করার অনুমতি দেওয়া হয়নি কারণ, এই বল করার সময়, তাঁদের বোলিং ভঙ্গিটি নিয়মানুযায়ী অবৈধ হয়।

ইতিহাস 
দুসরা হল তুলনামূলকভাবে নতুন ধরনের বল করার প্রক্রিয়া। বলটির নামকরণ করার কৃতিত্ব দেওয়া হয়েছে প্রাক্তন পাকিস্তানি উইকেট-রক্ষক মঈন খানকে, যিনি স্টাম্পের পেছন থেকে সাকলাইন মুশতাককে বলতেন "দুসরা" (অন্য বলটি) বল করতে। এইরকম একটি খেলার ধারা ভাষ্যকার টনি গ্রেগ, ঘটনাক্রমে ঐ বলটির সাথে এই শব্দটি সংযুক্ত করে দেন এবং ম্যাচ পরবর্তী সাক্ষাৎকারে এটি সাকলাইনের উদ্ভাবন বলে নিশ্চিত করেন। এইভাবে এই শব্দটি ক্রিকেট সংস্কৃতির অঙ্গ হয়ে উঠেছে। দুসরা এখন অফ স্পিন বোলারের একটি গুরুত্বপূর্ণ অস্ত্র।

কৌশল 
বোলার কব্জির একই ক্রিয়া দিয়ে বলটি করে, কব্জি ঘোরায় এবং তর্জনী এবং মধ্যমার পরিবর্তে তর্জনী এবং অনামিকার ব্যবহার করে। এটি অফ ব্রেকের বিপরীত দিকে বলে স্পিন দেয়, এটি ডানহাতি ব্যাটসম্যানের জন্য লেগের দিক থেকে অফের দিকে স্পিন করে।

দুসরাকে আরও কার্যকর করার জন্য এটিকে মধ্য এবং অফ স্টাম্প লাইনের উপরে ফেলতে হবে কারণ যদি কোনও ডানহাতি ব্যাটসম্যান ব্যাট করে তাহলে মাটিতে পড়ে বলটি ব্যাটসম্যানের থেকে দূরে সরে যাবে। তবে উইকেটে যদি কিছুটা অতিরিক্ত ঘূর্ণন তবে বোলারকে মধ্য এবং লেগ স্টাম্পের সাথে তার বলের লাইনের সামঞ্জস্য করতে হতে পারে। একজন দক্ষ দুসরা বোলার নিজের বলে কিছুটা ফ্লাইট দেয় যাতে ব্যাটসম্যান তার ক্রিজ থেকে বেরিয়ে বল মারার চেষ্টা করে। ব্যাটসম্যান এটিকে চিরাচরিত অফস্পিন মনে করে এবং ক্রিজ থেকে বেরিয়ে আসে। এর পর ব্যাটসম্যান হয় স্টাম্পড আউট হয়ে যায় অথবা ব্যাটের কানায় বল লাগিয়ে ৩০-গজ বৃত্তের মধ্যে থাকা ফিল্ডারের হাতে ক্যাচ দিয়ে দেয়।

অফ স্পিনারের দুসরা হল লেগ স্পিনারের গুগলির সমতুল্য, যেটি লেগ স্পিনারের প্রথাগত বলের বিপরীত দিকে স্পিন করে।

বাঁ-হাতি বোলারের (যার ক্রিয়াটি অফ স্পিনারের দর্পন প্রতিচ্ছবি) পক্ষে দুসরা বোলিং করা সম্ভব, সেক্ষেত্রে বলটি অফের দিক থেকে লেগের দিকে ঘুরবে। 
শ্রীলঙ্কার বাঁ-হাতি বোলার রঙ্গনা হেরাথ একটি সফরে বিশেষত অস্ট্রেলিয়ানদের বিপক্ষে এই বল করে স্বীকৃতি অর্জন করেছিলেন। ইংল্যান্ডের বাঁ-হাতি বোলার মন্টি পানেসর বলেছিলেন তিনি ঘরোয়া ক্রিকেটে মাঝে মাঝে এই বল করেছেন। ২০১৪ সালে শ্রীলঙ্কার বিরুদ্ধে টেস্ট সিরিজে, ইংরেজ স্পিন বোলার মঈন আলী, প্রথম ইংরেজ স্পিন বোলার হিসাবে আন্তর্জাতিক ম্যাচে দুসরা বল করেছিলেন।

তথ্যসূত্র 

বোলিং (ক্রিকেট)
ক্রিকেট পরিভাষা
হিন্দি শব্দ ও বাক্যাংশ
উর্দু শব্দ ও বাক্যাংশ
ওয়াটার বল

ওয়াটার বল বা ওয়াটার ওয়াকিং বল একটি বৃহৎ স্ফীতিশীল গোলক যার ভিতরে থাকা কোনও ব্যক্তিকে জলের পৃষ্ঠতল বরাবর চলার সুযোগ করে দেয়।  এই দৈত্যাকার বলটি সাধারণত দুই মিটার ব্যাসের হয় এবং সহজে প্রবেশ এবং প্রস্থান করার জন্য একটি জিপার-যুক্ত প্রবেশদ্বার থাকে। ওয়াটার বল   জর্ব (zorb) এর মতো তবে এর একটি মাত্র স্তর রয়েছে এবং এটি ঢাল দিয়ে গড়িয়ে পড়ার পরিবর্তে জলে ভ্রমণের জন্য নকশা করা হয়ে থাকে।  যুক্তরাজ্যে এই বলগুলি বাচ্চাদের ধারণ উপযোগী করে গড়ে সুইমিং পুল, প্রমোদতরণীর পোতাশ্রয় এবং হ্রদে ব্যবহার করা হয়।

ইতিহাস 

ওয়াটার বল প্রথম দেখানো হয়েছিল ডায়মন্ডস আর ফরএভার (১৯৭১) নামের একটি চলচ্চিত্রে এবং বিচ বয়েজ এর মিউজিক ভিডিও গেটচা ব্যাক ( ১৯৮৫)-এ।  ১৯৯৮ সালে সাধারণের ব্যবহারের জন্য প্রথম ওয়াটার বলের নকশা প্রস্তুত করেছিলেন চার্লস ব্লেন জোনস।

সুরক্ষা 
মার্কিন যুক্তরাষ্ট্র সরকার এই বল ব্যবহারের বিপদ সম্পর্কে সতর্ক করে বলেছে এতে বিভিন্ন বিপদের মধ্যে শ্বাসরোধ ও ডুবে যাওয়ার ঝুঁকি এড়াতে "কোন নিরাপদ উপায় দেওয়া নেই"। বাচ্চাদের বলের ভিতরে থাকাকালীন অজ্ঞান হয়ে যাওয়া এবং শক্ত পৃষ্ঠে আছাড় খাওয়ার মতো দুর্ঘটনার কথার রেকর্ড রয়েছে। তাই ইউ.এস. কনজিউমার প্রোডাক্ট সেফটি কমিশন রাইড-বিনোদন কর্মকর্তাদের এগুলি না ব্যবহার করতে উৎসাহী করেছে এবং কমিশন চেয়ারম্যান সুরক্ষা বিষয়ে আরও তদন্ত চালুর অভিপ্রায়ের কথা ঘোষণা করেছেন। 

ওকলাহোমার চার্লস জোনস ১৯৯৮ সালে বাণিজ্যিকভাবে একটি ওয়াটার বল তৈরি করেছিলেন। লন্ডন এর একটি হ্রদে বলটি প্রদর্শনের জন্য ব্রিটিশ প্রতিবেদকদের আমন্ত্রণ জানানো হয়েছিল। জল পেরিয়ে হাঁটার চেষ্টা করার সাথে সাথে তিনি ভারসাম্য হারিয়ে পড়ে যান। বলটি চুপসে যায় এবং দ্রুত বরফ জলে ভরে যায়। তাঁর এক সহকারী সেফটি লাইন ব্যবহার করে বলটিকে আবার শুকনো জমিতে টেনে তুললে তিনি বলের পৃষ্ঠের নীচে ডুবে যাওয়ার হাত থেকে রক্ষা পান। উপস্থিত পর্যটকদের ভিড় এই ঘটনার প্রত্যক্ষদর্শী ছিলেন। 

ইউ.এস. কনজিউমার প্রোডাক্ট সেফটি কমিশন বলগুলি নিরাপদ উপায়ে ব্যবহার করার বিষয়ে এর বিপদ সম্পর্কে সতর্ক করেছে। ওয়াটার বলের সাথে জড়িত দুটি অপ্রমাণিত ঘটনার বিষয়ে কমিশন সচেতন। একটি ঘটনায় একটি শিশুকে খুব অল্প সময়ের জন্য বলের ভিতরে থাকার পরে প্রতিক্রিয়াহীন অবস্থায় দেখা গেছে।
দ্বিতীয় ঘটনায় বলটি একটি অগভীর পুলের উপর থেকে শক্ত মাটিতে পড়ে গেলে বলের অভ্যন্তরে থাকা এক ব্যক্তির হাড়ে চিড় ধরে।

নির্মাণ 

অনেক ওয়াটার বল ০.৮-১.০ মিমি পুরু পলিভিনাইল ক্লোরাইড (পিভিসি) থেকে তৈরি হয়।  শীতল আবহাওয়া বা তুষাপাতে সেরা পছন্দ থার্মোপ্লাস্টিক পলিউরেথিনস (টিপিইউ)। কিছু ওয়াটার বল পিভিসি–টিপিইউ মিশ্র থেকে তৈরি করা হয়। আরও ব্যয়বহুল বলগুলি ১০০% টিপিইউ ব্যবহার করে। বলগুলি সাধারণত চীন এ তৈরি করা হয় এবং বিভিন্ন আকারে পাওয়া যায়। একটি চুপসানো সাধারণ ওয়াটার বলের ওজন ১৫ কিলোগ্রাম এবং উত্তম বায়ু-পাম্পের সাহায্যে তা মিনিট খানেকের মধ্যে স্ফীত হতে পারে। কিছু মডেলের ভিতরে বা বাইরে হাতে মুঠো করে ধরার ব্যবস্থা থাকে এবং পৃষ্ঠটি ছাপানো  যায়।

আরও দেখুন 

 জর্বিং
 হ্যামস্টার বল
 স্ফীতিশীল উৎপাদিত পণ্যের তালিকা

তথ্যসূত্র 

১৯৯০-এর দশকের খেলনা
বল (ক্রীড়া)
শারীরিক ক্রিয়াকলাপ এবং দক্ষতার খেলনা
স্ফীতিশীল উৎপাদিত পণ্য
ওয়াটার রাইডস
ওয়াটার টয়েস

ru:Зорбинг#Гидрозорбинг
সুমন কুমারী

সুমন কুমারী একজন পাকিস্তানি বিচারপতি। তিনি প্রথম হিন্দু নারী যিনি পাকিস্তানের বিচারপতি হয়েছিলেন। তিনি বর্তমানে তার বাসস্থান কাম্বার শাহাদাদকোট জেলার একটি আদালতের বিচারপতি।

ক্যারিয়ার 
সুমন কুমারী, শাহিদ জুলফিকার আলী ভুট্টো ইনস্টিটিউট অফ সায়েন্স অ্যান্ড টেকনোলজি বিশ্ববিদ্যালয় (SZABISTS) থেকে আইনশাস্ত্রে মাস্টার্স ডিগ্রি অর্জন করেন। তারপর তিনি অ্যাডভোকেট রাশিদ এ. রাজভির দৃঢ়সংকল্পের  জন্য কাজ করেন। ২০১৯ সালে,তিনি জুডিসিয়াল অফিসারদের প্রবেশিকা পরীক্ষায় উত্তীর্ণ হন ও তাকে একজন সিভিল বিচারক হিসেবে নিযুক্ত করা হয়।

ব্যক্তিগত জীবন 
সুমন কুমারী পাকিস্তানের কাম্বার শাহাদাদকোট জেলায় বসবাস করেন। তার পিতা ডঃ পবন কুমার বোদান একজন চক্ষু বিশেষজ্ঞ। তার বড় বোন একজন সফটওয়্যার ইঞ্জিনিয়ার এবং আরেক বোন চার্টার্ড অ্যাকাউন্ট্যান্ট। সুমন কুমারী লতা মঙ্গেশকর ও আতিফ আসলামের ভক্ত।

আরও দেখুন 
 পাকিস্তানের সংবিধান
পাকিস্তানে হিন্দুধর্ম

তথ্যসূত্র 

পাকিস্তানি বিচারক
পাকিস্তানি হিন্দু
জীবিত ব্যক্তি
বেলারুশ জাতীয় ফুটবল দল

বেলারুশ জাতীয় ফুটবল দল () হচ্ছে আন্তর্জাতিক ফুটবলে বেলারুশের প্রতিনিধিত্বকারী পুরুষদের জাতীয় দল, যার সকল কার্যক্রম বেলারুশের ফুটবলের সর্বোচ্চ নিয়ন্ত্রক সংস্থা বেলারুশীয় ফুটবল ফেডারেশন দ্বারা নিয়ন্ত্রিত হয়। এই দলটি ১৯৯২ সাল হতে ফুটবলের সর্বোচ্চ সংস্থা ফিফার এবং ১৯৯৩ সাল হতে তাদের আঞ্চলিক সংস্থা উয়েফার সদস্য হিসেবে রয়েছে। ১৯৯২ সালের ২৮শে অক্টোবর তারিখে, বেলারুশ প্রথমবারের মতো আন্তর্জাতিক খেলায় অংশগ্রহণ করেছে; বেলারুশের মিন্‌স্কে অনুষ্ঠিত বেলারুশ এবং ইউক্রেনের মধ্যকার উক্ত ম্যাচটি ১–১ গোলে ড্র হয়েছে।

২২,২৪৬ ধারণক্ষমতাবিশিষ্ট দিনামো স্টেডিয়ামে বিয়েলিয়া ক্রিলি নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বেলারুশের রাজধানী মিন্‌স্কে অবস্থিত। বর্তমানে এই দলের ম্যানেজারের দায়িত্ব পালন করছেন মিখাইল মার্খেল এবং অধিনায়কের দায়িত্ব পালন করছেন ক্রাস্নোদারের রক্ষণভাগের খেলোয়াড় আলিয়াকসান্দ্র মার্তিনোভিচ।

বেলারুশ এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, উয়েফা ইউরোপীয় চ্যাম্পিয়নশিপেও বেলারুশ এপর্যন্ত একবারও অংশগ্রহণ করতে সক্ষম হয়নি।

আলিয়াকসান্দ্র কুলচি, আলেকজান্ডার হ্লেব, সের্গি গুরেঙ্কো, মাক্সিম রোমাশেঙ্কো এবং সের্গি কোর্নিলেঙ্কোর মতো খেলোয়াড়গণ বেলারুশের জার্সি গায়ে মাঠ কাঁপিয়েছেন।

র‌্যাঙ্কিং
ফিফা বিশ্ব র‌্যাঙ্কিংয়ে, ২০১১ সালের ফেব্রুয়ারি মাসে প্রকাশিত র‌্যাঙ্কিংয়ে বেলারুশ তাদের ইতিহাসে সর্বোচ্চ অবস্থান (৩৬তম) অর্জন করে এবং ১৯৯৪ সালের মার্চ মাসে প্রকাশিত র‌্যাঙ্কিংয়ে তারা ১৪২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে বেলারুশের সর্বোচ্চ অবস্থান হচ্ছে ৪৭ম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ১২২। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:

ফিফা বিশ্ব র‌্যাঙ্কিং

বিশ্ব ফুটবল এলো রেটিং

প্রতিযোগিতামূলক তথ্য

ফিফা বিশ্বকাপ

তথ্যসূত্র

বহিঃসংযোগ
    
 ফিফা-এ বেলারুশ জাতীয় ফুটবল দল  
 উয়েফা-এ বেলারুশ জাতীয় ফুটবল দল 

বেলারুশ জাতীয় ফুটবল দল
ইউরোপের জাতীয় ফুটবল দল
কুষ্টিয়া জেলার ব্যক্তিবর্গের তালিকা

কুষ্টিয়া জেলার ব্যক্তিবর্গের এই তালিকায় বাংলাদেশের কুষ্টিয়া জেলায় জন্ম নিয়েছেন বা বসবাস করেছেন কিংবা পৈত্রিক নিবাস এখানে এমন ব্যক্তিদের নাম সন্নিবেশ করা হয়েছে। এছাড়াও ব্রিটিশ বাংলাদেশি, মার্কিন বাংলাদেশি, কানাডীয় বাংলাদেশি এবং টাঙ্গাইলে জন্মগ্রহণকারী অন্যান্য অনাবাসী বাঙালিও রয়েছেন।

তথ্যসূত্র 

বাংলাদেশী ব্যক্তিবর্গের তালিকা
 
জেলা অনুযায়ী বাংলাদেশী ব্যক্তিবর্গের তালিকা
আল আশরাফিয়া মসজিদ ও মাদ্রাসা

আল-আশরাফিয়া মসজিদ ও মাদ্রাসা বা আশরাফিয়া মসজিদ (আরবি: جامع ومدرسة الأشرفية‎‎) একটি ঐতিহাসিক মাদ্রাসা ও মসজিদ যা ইয়েমেনের তাইজ শহরের দক্ষিণ-পশ্চিমাঞ্চলের সাবর পর্বতের পাদদেশে অবস্থিত। এটি রসুলিদ রাজবংশের সুলতান আশরাফ ইসমাইল বিন আব্বাস কর্তৃক ১২৭৫ সালে নির্মিত হয় এবং ১৩৮২ সালে চালু হয়। প্রার্থনা হল ছাড়াও মসজিদটি একটি মাদ্রাসা এবং বেশ কয়েকটি রসুলিদ সুলতানের মাজারের সাথে সংযুক্ত। এটি তাইজ শহরের দুটি অন্যতম সুন্দর মসজিদের মধ্যে একটি এবং ইয়েমেনের ইসলামী ইতিহাসের অন্যতম গুরুত্বপূর্ণ কেন্দ্র হিসেবে বিবেচিত হয়।

বর্ণনা 

প্রাঙ্গণের উত্তর অংশে নামাজের ঘরটি অবস্থিত। এই মসজিদের মূল অংশটি একটি আয়তাকার ক্ষেত্র দখল করে আছে যার দৈর্ঘ্য পূর্ব থেকে পশ্চিমে ২৫.৪০ মিটার এবং প্রস্থ উত্তর থেকে দক্ষিণে ৭.৬৫ মিটার। নামাজের ঘরের কেন্দ্রীয় অংশটি রঙিন মোটিফ দিয়ে সজ্জিত একটি উঁচু গম্বুজ দ্বারা আবৃত। এছাড়া দুটি হলঘর রয়েছে যার প্রত্যেকটি চারটি ছোট গম্বুজ দ্বারা আবৃত।

মাদ্রাসা 
আশরাফিয়ার মাদ্রাসাটি পাথর ও প্লাস্টার দিয়ে নির্মিত এবং এটি শাফিঈ ইসলামী শিক্ষার অন্যতম গুরুত্বপূর্ণ কেন্দ্র। স্কুলটিতে একটি গ্রন্থাগার আছে যেখানে বিভিন্ন বিষয়ের প্রচুর বই রয়েছে। এর চারটি প্রবেশপথ রয়েছে এবং মূল প্রবেশপথের উপরে একটি শিলালিপি লেখা আছে।

সংরক্ষণ অবস্থা 
ভূকম্পীয় নড়াচড়া, ভূতাত্ত্বিক অস্থিরতা ও ছাদ থেকে বৃষ্টির পানি পড়া এসব বিভিন্ন কারণে মসজিদটি ক্ষতির সম্মুখীন হচ্ছে। তাই দেয়াল একীকরণ এবং প্রাচীরচিত্র পুনরুদ্ধারের জন্য সংরক্ষণ প্রচেষ্টা গ্রহণ করা হয়েছে।

চিত্রশালা

আরও দেখুন 
 ইয়েমেনের মসজিদের তালিকা
 ইসলামি স্থাপত্য
 মসজিদের তালিকা
 মুদাফফর মসজিদ
 আল শোহাদা মসজিদ (সানা)
 আল সালেহ মসজিদ
 আল-মুহধার মসজিদ

তথ্যসূত্র

বহিঃসংযোগ 

ইয়েমেনের মসজিদ
উইকিউপাত্তে স্থানাঙ্ক আছে
১৩শ শতাব্দীর মসজিদ
অ্যালান মেনকেন

অ্যালান আরউইন মেনকেন (জন্ম ২২ জুলাই ১৯৪৯) একজন মার্কিন সুরকার, গীতিকার, ঐকতান বাদকদল পরিচালক, সঙ্গীত পরিচালক, ও রেকর্ড প্রযোজক। মেনকেন ওয়াল্ট ডিজনি অ্যানিমেশন স্টুডিওজের প্রযোজিত চলচ্চিত্রের সুর ও গানের জন্য সর্বাধিক পরিচিত। তিনি দ্য লিটল মারমেইড (১৯৮৯), বিউটি অ্যান্ড দ্য বিস্ট (১৯৯১), আলাদিন (১৯৯২), ও পোকাহোন্টাস (১৯৯৫) চলচ্চিত্রে তার কাজের জন্য শ্রেষ্ঠ মৌলিক সুর ও শ্রেষ্ঠ মৌলিক গান বিভাগে দুটি করে মোট আটটি একাডেমি পুরস্কার অর্জন করেন। এছাড়া তার সুরারোপিত অন্যান্য উল্লেখযোগ্য চলচ্চিত্র হল লিটল শব অব হররস (১৯৮৬), নিউজিস (১৯৯২), দ্য হাঞ্চব্যাক অব নটর ডেম (১৯৯৬), হারকিউলিস (১৯৯৭), হোম অন দ্য রেঞ্জ (২০০৪), এনচ্যান্টেড (২০০৭), ও ট্যাঙ্গলড (২০১০)।

আটটি একাডেমি পুরস্কার বিজয়ী মেনকেন সঙ্গীত বিভাগে অ্যালফ্রেড নিউম্যানের পর অস্কারের ইতিহাসে দ্বিতীয় সর্বাধিক পুরস্কার বিজয়ী, নিউম্যান নয়টি পুরস্কার জিতেছেন। তিনি ১১টি গ্র্যামি পুরস্কার, ১টি টনি পুরস্কার, এবং একটি ডেটাইম এমি পুরস্কার অর্জন করেছেন। মেনকেন অস্কার, এমি, গ্র্যামি ও টনি পুরস্কার বিজয়ী ১৬ জন ব্যক্তির একজন।

প্রারম্ভিক জীবন 
অ্যালান আরউইন মেনকেন ১৯৪৯ সালের ২২শে জুলাই ম্যানহাটনের ফ্রেঞ্চ হসপিটালে জন্মগ্রহণ করেন। তার মাতা জুডিথ এবং পিতা নরম্যান মেনকেন। তার পিতা বুগি-উগি পিয়ানোবাদক ও দন্ত্য চিকিৎসক ছিলেন এবং মাতা একজন অভিনেত্রী, নৃত্যশিল্পী ও নাট্যকার ছিলেন। তিনি ইহুদি পরিবারে বেড়ে ওঠেন। মেনকেন শৈশবেই সঙ্গীতের প্রতি আগ্রহী হন এবং পিয়ানো ও বেহালার তালিম নেন। তিনি অল্প বয়স থেকেই গানের সুর করা শুরু করেন। নয় বছর বয়সে নিউ ইয়র্ক ফেডারেশন অব মিউজিক ক্লাবস জুনিয়র কম্পোজার্স কনটেস্টে তার মৌলিক সুর "বুরি" বিচারকদের বিচারে শ্রেষ্ঠ ও চমৎকার হিসেবে উল্লেখিত হয়।

তিনি নিউ ইয়র্কের নিউ রোশেলের নিউ রোশেল হাই স্কুল থেকে ১৯৬৭ সালে বিদ্যালয়ের পড়াশোনা করেন। এরপর তিনি নিউ ইয়র্ক বিশ্ববিদ্যালয়ে ভর্তি হন। তিনি এই বিশ্ববিদ্যালয়ের স্টাইনহার্ট স্কুল থেকে ১৯৭১ সালে সঙ্গীততত্ত্বের উপর ডিগ্রি অর্জন করেন। কলেজ জীবন শেষ করে তিনি বিএমআই লেম্যান এঞ্জেল মিউজিক্যাল থিয়েটার ওয়ার্কশপে যোগদান করেন।

ব্যক্তিগত জীবন 
মেনকেন ডাউনটাউন ব্যালে কোম্পানির সাথে কাজ করার সময় ব্যালে নৃত্যশিল্পী জ্যানিস রসউইকের সাথে পরিচিত হন। তারা ১৯৭২ সালের নভেম্বর মাসে বিবাহবন্ধনে আবদ্ধ হন। তারা নিউ ইয়র্কের নর্থ সালেমে বসবাস করেন। তাদের দুই কন্যা রয়েছে, তারা হলেন অ্যানা মেনকেন ও নোরা মেনকেন।

তথ্যসূত্র

বহিঃসংযোগ 

 
 
 Internet Off-Broadway database Listing
 MusicalTalk interview with Alan Menken
 The Whole New World of Alan Menken 
 Alan Menken: "Beauty and the Beast captures the magic of Disney animations and brings it to the stage"  Alan Menken in Barcelona's Beauty and the Beast

১৯৪৯-এ জন্ম
জীবিত ব্যক্তি
২০শ শতাব্দীর মার্কিন সুরকার
২১শ শতাব্দীর মার্কিন সুরকার
মার্কিন টেলিভিশন সুরকার
অ্যানি পুরস্কার বিজয়ী
শ্রেষ্ঠ মৌলিক গান বিভাগে একাডেমি পুরস্কার বিজয়ী
শ্রেষ্ঠ মৌলিক সুর বিভাগে একাডেমি পুরস্কার বিজয়ী
গোল্ডেন গ্লোব পুরস্কারপ্রাপ্ত সঙ্গীতজ্ঞ
গ্র্যামি পুরস্কার বিজয়ী
ডেটাইম এমি পুরস্কার বিজয়ী
টনি পুরস্কার বিজয়ী
নিউ ইয়র্ক (অঙ্গরাজ্য)-এর গীতিকার
২০শ শতাব্দীর মার্কিন পুরুষ সঙ্গীতজ্ঞ
২১শ শতাব্দীর মার্কিন ইহুদি
২১শ শতাব্দীর মার্কিন পুরুষ সঙ্গীতজ্ঞ
রুশ ইহুদি বংশোদ্ভূত মার্কিন ব্যক্তি
শ্রেষ্ঠ মৌলিক গানের গীতিকারের জন্য একাডেমি পুরস্কার বিজয়ী
নিউ ইয়র্ক বিশ্ববিদ্যালয়ের প্রাক্তন শিক্ষার্থী
সোডিয়াম সালফাইড

সোডিয়াম সালফাইড একটি অজৈব যৌগ যার রাসায়নিক সংকেত হলো Na2S। এই লবণের কেলাসের গঠনে নয় অণু কেলাস-জল থাকে। তাই সোডিয়াম সালফাইডের আর্দ্র লবণের ক্ষেত্রে এর রাসায়নিক সংকেত Na2S·9H2O লেখা হয়। অনার্দ্র এবং আর্দ্র উভয় লবণই বর্ণহীন কঠিন পদার্থ। উভয় লবণই জলে দ্রবণীয় এবং জলীয় দ্রবণে তীব্র ক্ষারের ধর্ম প্রকাশ পায়। আর্দ্র বাতাসের সংস্পর্শে এলে সোডিয়াম সালফাইডের অনার্দ্র এবং আর্দ্র উভয় লবণই হাইড্রোজেন সালফাইড নির্গত করে যার গন্ধ পচা ডিমের মতো। কিছু বাণিজ্যিক নমুনা Na2S·xH2O হিসাবে নির্দিষ্ট করা হয়, যেখানে Na2S এর শতকরা ওজন নির্দিষ্ট থাকে। সাধারণভাবে সোডিয়াম সালফাইডের যে বাণিজ্যিক নমুনা পাওয়া যায় তাতে ওজন হিসাবে শতকরা ৬০ভাগ Na2S থাকে, যার অর্থ x এর মান প্রায় ৩ এর কাছাকাছি। পলিসালফাইডের উপস্থিতির কারণে সোডিয়াম সালফাইডের বাণিজ্যিক নমুনাগুলি দেখতে হলুদ বর্ণের হয়। সোডিয়াম সালফাইডের এই গ্রেডগুলি 'সোডিয়াম সালফাইড ফ্লেক্স' নামে বাজারে বিক্রি হয়।

উৎপাদন 
সোডিয়াম সালফেট-এর সঙ্গে কয়লা মিশিয়ে তাপবিজারণ ( carbothermic reduction ) করে সোডিয়াম সালফাইডের বাণিজ্যিক উৎপাদন করা হয়।

Na2SO4 + 2 C → Na2S + 2 CO2

পরীক্ষাগারে, অনার্দ্র অ্যামোনিয়ার উপস্থিতিতে সালফারকে সোডিয়াম দ্বারা বিজারিত করে অথবা শুষ্ক টেট্রাহাইড্রোফিউরান(THF-tetrahydrofuran)-এর উপস্থিতিতে ন্যাপথলিন অনুঘটকের সাহায্যে সালফারকে সোডিয়াম দ্বারা বিজারিত করে সোডিয়াম সালফাইডের লবণ প্রস্তুত করা যেতে পারে:

2 Na + S → Na2S

অজৈব বিকারকের সঙ্গে বিক্রিয়া 
সোডিয়াম সালফাইডের মধ্যে থাকা সালফাইড আয়ন এবং ধনতড়িৎবিশিষ্ট কণিকা প্রোটন, প্রোটোনেশনের মাধ্যমে লবণের মধ্যে একটি প্রোটন যুক্ত করতে পারে:
 +   H+→ SH−
প্রোটনের (  H+) যোগ হওয়ার কারণে, সোডিয়াম সালফাইডের চরিত্র ক্ষারীয় হয়। সোডিয়াম সালফাইড তীব্র ক্ষারীয় এটি দুটি প্রোটন শোষণ করতে সক্ষম। এর সোডিয়াম লবণটি হল সোডিয়াম হাইড্রোসালফাইড। জলের উপস্থিতিতে সোডিয়াম সালফাইড অস্থিতিশীল কারণ এটি ক্রমশ  বায়ুমণ্ডলে হাইড্রোজেন সালফাইড নির্গত করে।

অক্সিজেন এবং কার্বন ডাই অক্সাইডের উপস্থিতে সোডিয়াম সালফাইডকে উত্তপ্ত করলে এটি জারিত হয়ে সোডিয়াম কার্বনেট এবং সালফার ডাই অক্সাইড তৈরি হয়:

2 Na2S + 3 O2 + 2 CO2 → 2 Na2CO3 + 2 SO2

হাইড্রোজেন পারক্সাইডের উপস্থিতিতে সোডিয়াম সালফাইড জারিত হয়ে সোডিয়াম সালফেট উৎপন্ন করে।

 Na2S + 4 H2O2 → 4H2O + Na2SO4

সালফার অর্থাৎ গন্ধকের সঙ্গে বিক্রিয়া করে পলিসালফাইড যৌগ উৎপন্ন করে:

 2 Na2S + S8 → 2 Na2S5

ব্যবহার 
সোডিয়াম সালফাইডের কাগজ শিল্পে মূলত ক্রাফট প্রক্রিয়াতে বেশি ব্যবহার হয়।

জৈব রসায়নে বিকারক 
জৈব রসায়নে বিভিন্ন বিক্রিয়ায় সোডিয়াম সালফাইড ব্যবহার করা হয়।

সোডিয়াম সালফাইডের অ্যালকাইলেশন বিক্রিয়ায় থায়োইথার উৎপন্ন হয়। এক্ষেত্রে অ্যালকাইল মূলক সোডিয়াম সালফাইডের মধ্যে থাকা সালফাইড আয়নের সাথে যুক্ত হয়:

 Na2S + 2 RX → R2S + 2 NaX

এমনকি অ্যারাইল হ্যালাইডগুলি এই বিক্রিয়ায় অংশ নেয়।

তথ্যসূত্র 

অজৈব যৌগ
সোডিয়াম যৌগ
সালফাইড
ফটোগ্রাফিক রাসায়নিক পদার্থ
সিরমৌরী ভাষা

সিরমৌরী ভাষা (টাকরী: ) পশ্চিমা পাহাড়ী ভাষাগোষ্ঠীর অন্তর্ভুক্ত একটি ভাষা, যা মূলত উত্তর ভারতের হিমাচল প্রদেশ রাজ্যের সিরমৌর জেলায় বসবাসকারী জনগোষ্ঠীর ভাষা৷ ইউনেস্কো এই ভাষাটিকে ভারতের বিপন্ন ভাষাগুলির তালিকাভুক্ত করেছে৷ এটির দুটি মূল উপভাষা, একটি হলো ধর্থি, অপরটি গিরিপারী বা গিরিওয়াড়ি৷

ব্যাকরণ

বিভক্তি

লিপি 
সিরমৌরী ভাষার জন্য ব্যবহৃত মূল লিপি হলো টাকরী লিপির একটি বিশেষ স্থানীয় প্রকার, যা সিরমৌরী লিপি নামে পরিচিত৷ এই লিপিটি ইউনিকোডের অন্তর্ভুক্ত করার জন্য প্রস্তাব দেওয়া হয়েছে৷ 

এই লিপিটি যাজকীয়ভাবে ধনকরী লিপি নামেও পরিচিত৷ স্থানীয় জ্যোতির্বিদরা জ্যোতির্বিজ্ঞানের কাজে পাবূচী নামে অপর একটি বিশেষ লিপি ব্যবহার করতেন৷  তবে ভারতের স্বাধীনতা লাভের পর দেবনাগরী লিপি এই লিপিটিকে প্রতিস্থাপিত করে৷

জনসংখ্যা
সিরমৌরী ভাষাভাষী লোক মূলত নালাগড় অঞ্চলে থাকেন৷ ২০১১ খ্রিস্টাব্দের জনগণনা অনুযায়ী ভারতে সিরমৌরী ভাষাভাষীর সংখ্যা ১,০৭,৪০১ জন, যেখানে ২০০১ খ্রিস্টাব্দে এই জনসংখ্যা ছিলো ৩১,১৪৪ জন৷ জন সচেতনতার অভাবে যথেষ্ট সংখ্যক লোক নিজেদের হিন্দি এবং পাহাড়ী ভাষা (পাহাড়ি মূলত হিমাচলের ভাষাগুলিকে একত্রিত করতে কেন্দ্রীয় সরকার প্রবর্তিত নাম) বলে উল্লেখ করেছেন৷ তবে ২০১১ খ্রিস্টাব্দের রিপোর্টে বহু লোক সিরমৌরীকে মাতৃভাষা বেছে নিয়েছেন৷

ভারত - ১,০৭,৪০১
হিমাচল প্রদেশ - ১,০৭,৩২২ (১.৫৬%)
সিরমৌর জেলা - ১,০৫,৫১৬ (১৯.৯১%)
 রাজগড় ব্লক - ২৬,৫৮৮ (৫৪.৮৮%)
 নোহরা ব্লক - ২২,৪১৮ (৯৭.৩৮%)
 পাছাড় ব্লক - ২১,৭১০ (৪০.৩৫%)
 দাদহু ব্লক - ১৩,২৪০ (৭৬.০৮%)
 নাহন ব্লক - ১,২৬৫ (১.৫০%)
 পাওঁটা সাহেব ব্লক - ৫,৭৮৮ (৩.৬৭%)
 কামরউ ব্লক - ৪,৪৪৭ (১২.০০%)
 শালাই ব্লক - ৯,৬৯২ (২৬.২৬%)

বর্তমান অবস্থা 
সিরমৌরী ভাষাটি সাধারণভাবে পাহাড়ি অথবা হিমাচলি ভাষা নামে পরিচিত। তবে কারো কারো মতে বৃহত্তর পাঞ্জাবির ডোগরি ভাষার একটি উপভাষা। এই ভাষাটি কোন সরকারি পদমর্যাদা নেই এবং এটি বর্তমানে হিন্দি ভাষার একটি উপভাষা হিসেবে পরিগণিত হয়। ভাষাটির কোনো সরকারি মর্যাদা নেই৷ ইউনেস্কোর তথ্য অনুসারে এই ভাষাটি বিপন্ন ভাষার তালিকাভুক্ত, অর্থ অধিকাংশ সিরমৌরী ভাষাভাষী শিশুরা নিজের মাতৃভাষায় প্রাথমিক শিক্ষালাভে অক্ষম।

ভারতের সংবিধানের অষ্টম তফসিলে পাহাড়ী হিমাচলি ভাষাগুলির অন্তর্ভুক্তির জন্য ২০১০ খ্রিস্টাব্দে সিংহভাগ সম্মতিতে বিষয়টি রাজ্য বিধানসভায় উপস্থাপিত হয়৷ ছোটো ছোট সংস্থাগুলির দাবীকে বাদ দিতে সরকারীভাবে বিশেষ ঐই ভাষাগুলি সংরক্ষণ ও মান্যতা দানের কোনো বড় পদক্ষেপ নেওয়া হয় নি৷ রাজনৈতিক প্রভাবে ভাষাগুলির অধিকাংশের সাথেই হিন্দি ভাষাগোষ্ঠীর কোনরূপ পারস্পরিক সম্পর্ক না থাকলেও পাহাড়ি এই ভাষাগুলি হিন্দি ভাষার অন্তর্গত একেকটি উপভাষা হয়ে রয়েছে৷

তথ্যসূত্র

পাহাড়ী ভাষা
হিমাচল প্রদেশের ভাষা
উত্তর ইন্দো-আর্য ভাষা
ইন্দো-আর্য ভাষাসমূহ
ভারতের বিপন্ন ভাষা
দেবনাগরী লিপিতে লেখা ভাষা
বিধাতা

বিধাতা বলতে নির্মাতা, স্রষ্টা, বিধানকর্তা ইত্যাদি বুঝায়।

বিধায় বলতে বুঝানো যেতে পারে:

ধর্ম
 ঈশ্বর

অন্যান্য
 বিধাতা (গান)
 বিধাতা (চলচ্চিত্র)
শ্যাম সুন্দর সিকদার

শ্যাম সুন্দর সিকদার একজন বাংলাদেশি অবসরপ্রাপ্ত সরকারি কর্মকর্তা যিনি ২০২০-২০২৩ মেয়াদে বাংলাদেশ টেলিযোগাযোগ নিয়ন্ত্রণ কমিশনের (বিটিআরসি) চেয়ারম্যান হিসেবে দায়িত্ব পালন করেছেন। পূর্বে ডাক ও টেলিযোগাযোগ বিভাগের সচিব এবং তথ্য ও যোগাযোগ প্রযুক্তি বিভাগের সচিব ছিলেন।

প্রারম্ভিক জীবন 
শ্যাম সুন্দর সিকদার ১৯৬০ সালে তৎকালীন ফরিদপুর জেলার পূর্ব মাদারীপুরের (বর্তমান শরীয়তপুর জেলা) নড়িয়ার লোনসিং গ্রামে জন্মগ্রহণ করেন। তিনি ১৯৮১ সালে চট্টগ্রাম বিশ্ববিদ্যালয়ের পরিসংখ্যান বিভাগে স্নাতকোত্তর ডিগ্রি লাভ করেন। ২০০৮ সালে তিনি নর্দান বিশ্ববিদ্যালয় থেকে এমবিএ ডিগ্রি অর্জন করেন।

কর্মজীবন 
শ্যাম সুন্দর সিকদার ১৯৮৪ ব্যাচের বাংলাদেশ সিভিল সার্ভিসের প্রশাসন ক্যাডারের সদস্য হিসেবে চাকুরিতে যোগদান করেন। চাকুরিজীবনে তিনি প্রশাসনের বিভিন্ন স্তরে সহকারী কমিশনার, উপজেলা নির্বাহী অফিসার, অতিরিক্ত জেলা ম্যাজিস্ট্রেটসহ উপজেলা ও জেলায় বিভিন্ন দায়িত্ব পালন করেন।

২০০৫ সালে তিনি উপসচিব পদে পদোন্নতি পেয়ে বাংলাদেশ স্থলবন্দর কর্তৃপক্ষের সচিব ও সাভারের বিপিএটিসিতে পরিচালক হিসেবে দায়িত্ব পালন করেন। তিনি ২০০৯ সালে সংস্থাপন মন্ত্রণালয়ের যুগ্মসচিব, ২০১০ সালে সংস্কৃতি বিষয়ক মন্ত্রণালয়ে দায়িত্ব পালন কালে ২০১২ সালে অতিরিক্ত সচিব হিসেবে পদোন্নতি পান। ২০১৩ সালে তিনি বিসিকের চেয়ারম্যান হিসেবে দায়িত্ব পালন করেন।

১৮ সেপ্টেম্বর ২০১৪ সালে তথ্য ও যোগাযোগ প্রযুক্তি বিভাগে প্রথমে ভারপ্রাপ্ত সচিব ও পরে ২ মার্চ ২০১৫ সালে সচিব পদে পদোন্নতি পান। ২ ফেব্রুয়ারি ২০১৭ সালে ডাক ও টেলিযোগাযোগ বিভাগের সচিব হিসেবে দায়িত্ব পালন কালে তিনি ১ জানুয়ারি ২০১৯ সালে সিনিয়র সচিব পদোন্নতি পেয়ে ৯ জানুয়ারি ২০১৯ সালের অবসরে যান। ১৪ ডিসেম্বর ২০২০ সালে তিনি তিন বছরের জন্য সরকারের সিনিয়র সচিবের পদমর্যাদায় বাংলাদেশ টেলিযোগাযোগ নিয়ন্ত্রণ কমিশনের চেয়ারম্যান হিসেবে নিয়োগ পান।

বাংলাদেশ লোক প্রশাসন প্রশিক্ষণ কেন্দ্রের পরিচালক ও বাংলাদেশ ক্ষুদ্র ও কুটির শিল্প সংস্থার চেয়ারম্যানের দায়িত্বেও ছিলেন তিনি। তার লেখা একাধিক বইও রয়েছে।

ব্যক্তিগত জীবন 
শ্যাম সুন্দর সিকদারের স্ত্রী সুপ্রেমা সিকদার। তাদের পুত্র অরিজিৎ সিকদার, কন্যা অণ্বেষা সিকদার।

তথ্যসূত্র 

জীবিত ব্যক্তি
১৯৬০-এ জন্ম
শরীয়তপুর জেলার ব্যক্তি
বাংলাদেশের সাবেক সচিব
চট্টগ্রাম বিশ্ববিদ্যালয়ের প্রাক্তন শিক্ষার্থী
নর্দার্ন ইউনিভার্সিটি বাংলাদেশের প্রাক্তন শিক্ষার্থী
উত্তর মেঘ

উত্তর মেঘ হলো একটি জনপ্রিয় বাংলা চলচ্চিত্র যা পরিচালনা করেন জীবন গাঙ্গুলি। এই চলচ্চিত্রটি ১২ জানুয়ারি ১৯৬০ সালে জে এম পিকচার্স ব্যানারে মুক্তি পেয়েছিল এবং এই চলচ্চিত্রটিতে সংগীত পরিচালনা করেছিলেন রবিন চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া চৌধুরী, উৎপল দত্ত, কমল মিত্র।

শ্রেষ্ঠাংশে 
 উত্তম কুমার
 সুপ্রিয়া চৌধুরী
 উৎপল দত্ত
 কমল মিত্র
 শুভেন মুখোপাধ্যায়
 জ্ঞানেশ মুখোপাধ্যায়
 বিধায়ক ভট্টাচার্য্য
 মলিনা দেবী
 শীলা পাল
 শিশির বটব্যাল
 শোভা সেন
 তপতী ঘোষ
 ছবি ঘোষাল
 শৈলেন মুখোপাধ্যায়

তথ্যসূত্র

বহিঃসংযোগ 
 

১৯৬০-এর চলচ্চিত্র
ভারতীয় চলচ্চিত্র
বাংলা ভাষার চলচ্চিত্র
বাংলা ভাষার ভারতীয় চলচ্চিত্র
১৯৫০-এর দশকের বাংলা ভাষার চলচ্চিত্র
১৯৬০-এর দশকের বাংলা ভাষার চলচ্চিত্র
উড়িষ্যার প্রধানমন্ত্রী

উড়িষ্যার প্রধানমন্ত্রী ছিলেন ব্রিটিশ ভারতের উড়িষ্যা প্রদেশের সরকার প্রধান এবং আইনসভার সংসদীয় নেতা। ১৯৪৭ সালে ভারতের স্বাধীনতার পর এই পদ বিলুপ্ত করা হয়।

ইতিহাস 
১৯৩৫ সালের ভারত সরকার আইনের আওতায় উড়িষ্যার প্রধানমন্ত্রীর পদ তৈরি করা হয়। ১৯৩৭ সালের ভারতীয় প্রাদেশিক নির্বাচনের সময় উড়িষ্যায় ভারতীয় জাতীয় কংগ্রেস ৩৬টি আসন লাভ করে। এর বিপরীতে অন্যান্য দল এবং স্বতন্ত্র প্রার্থীরা ২৪টি আসন লাভ করে। প্রভাবশালী অভিজাত এবং স্বতন্ত্র বিধায়ক মহারাজা স্যার কৃষ্ণচন্দ্র গজপতি নারায়ণ দেব ৮০ দিনের জন্য প্রথম প্রধানমন্ত্রী ছিলেন। কংগ্রেসের প্রাদেশিক বিধায়ক বিশ্বনাথ দাস তখন সংবিধানমূলক সরকার বর্জনের প্যান-ইন্ডিয়ান কংগ্রেস নীতি সত্ত্বেও সরকার গঠনের অধিকারের দাবি করেছিলেন। বিশ্বনাথ দাসের মন্ত্রিসভা ১৯৩৯ সাল পর্যন্ত স্থায়ী হয়। এরপর প্রদেশটি গভর্নরের শাসনাধীন ছিল। স্যার কৃষ্ণ চন্দ্র গজপতি ১৯৪১ সালে দ্বিতীয় সরকার গঠন করেন যা ১৯৪৪ সাল পর্যন্ত স্থায়ী হয়। স্যার কৃষ্ণচন্দ্র গজপতি আধুনিক উড়িষ্যা (বর্তমানে ওড়িশা) রাজ্যের স্থপতি হিসাবে বিবেচিত হন। ১৯৪৬ সালের ভারতীয় প্রাদেশিক নির্বাচনে কংগ্রেস ৪৭টি আসনে জয়লাভ করে। ফলে কংগ্রেস নেতা হরেকৃষ্ণ মাহাতাব উড়িষ্যার শেষ প্রধানমন্ত্রী হন। তবে উড়িষ্যার প্রথম নির্বাচিত মুখ্যমন্ত্রী ছিলেন নবকৃষ্ণ চৌধুরী ।

অফিসধারীরা

আরও দেখুন 
 ব্রিটিশ ভারতের আইনসভাসমূহ

তথ্যসূত্র 

ব্রিটিশ ভারতের প্রদেশ
ব্রিটিশ ভারতের প্রধানমন্ত্রী
হেম রাজ

হেম রাজ (১৩ নভেম্বর ১৯৪৪ কংরা জেলা ডেরা গোপীপুরে - ?) ভারতের পাঞ্জাবের কাংড়া (লোকসভা কেন্দ্র) থেকে প্রথম লোকসভার সদস্য ছিলেন।

তিনি কাংড়া থেকে দ্বিতীয়, তৃতীয় এবং চতুর্থ লোকসভায় পরে হিমাচল প্রদেশ থেকে নির্বাচিত হয়েছিলেন।

তথ্যসূত্র 

১৯০৪-এ জন্ম
হিমাচল প্রদেশের ভারতীয় জাতীয় কংগ্রেসের রাজনীতিবিদ
চতুর্থ লোকসভার সদস্য
তৃতীয় লোকসভার সদস্য
দ্বিতীয় লোকসভার সদস্য
প্রথম লোকসভার সদস্য
মৃত্যুর সাল অনুপস্থিত
রাজা গাজাফফর

রাজা গাজাফফর হলেন একজন ভারতীয় রাজনীতিবিদ এবং ১৯৯৬ উত্তর প্রদেশ বিধানসভা নির্বাচনে উত্তর প্রদেশের বহুজন সমাজ পার্টির সদস্য হয়ে বিজনর (বিধানসভা কেন্দ্র) থেকে নির্বাচনে বিজয়ী হয়েছিলেন।

তথ্যসূত্র 

বিহারের রাজনীতিবিদ
বহুজন সমাজ পার্টির রাজনীতিবিদ
উত্তরপ্রদেশ বিধানসভার সদস্য ১৯৯৭-২০০২
উত্তরপ্রদেশের বহুজন সমাজ পার্টির রাজনীতিবিদ
রাজেন্দ্র প্রসাদ যাদব (রাজনীতিবিদ)

রাজেন্দ্র প্রসাদ যাদব ১৯৮৫ থেকে ১৯৯০ সাল পর্যন্ত বিহারের হাসানপুর আসনের সংসদ সদস্য ছিলেন। তিনি বিহার সরকারের রাজ্য মন্ত্রী ছিলেন।

তিনি ২০১৮ সালে মৃত্যুবরণ করেন এবং পুরো রাষ্ট্রীয় সম্মান দিয়ে তাঁর শেষকৃত্য করা হয়েছিল।

তথ্যসূত্র 

জন্মের বছর অনুপস্থিত
২০১৮-এ মৃত্যু
বিহারের রাজনীতিবিদ
ভারতীয় জাতীয় কংগ্রেসের রাজনীতিবিদ
বিহারের ভারতীয় জাতীয় কংগ্রেসের রাজনীতিবিদ